|  |
| --- |
|  |
|  |
|  |

Zavod za hitnu medicinu Zadarske županije

Zadar, Ivana Mažuranića 28

URBROJ: 01-1801/2019

Zadar, 29.05.2019. godine

Na temelju Programa rada i razvoja Zavoda za hitnu medicinu Zadarske županije za 2019. godinu, ur. broj 01-3410/2018, od 19. prosinca 2018. godine, odluke Upravnog vijeća od 20. prosinca 2016. godine, K.O. 13-55/19 članka 30. Statuta Zavoda za hitnu medicinu Zadarske županije od 15. srpnja 2011. godine (Pročišćeni tekst Statuta od 24.07.2014. godine), ravnatelj Zavoda za hitnu medicinu Zadarske županije donosi

**Odluku**

o objavljivanju javnog natječaja za stručno osposobljavanje bez zasnivanja radnog odnosa:

1. **Administrativni referent - 1 izvršitelj na određeno vrijeme u trajanju od 12 mjeseci**

Uvjeti:

- gimnazija, upravna, ekonomska ili druga odgovarajuća struka

Prijava na javni natječaj mora biti vlastoručno potpisana. U prijavi na natječaj navode se osobni podaci podnositelja prijave (osobno ime, adresa stanovanja, broj telefona, odnosno mobitela, e-mail adresa) i naziv radnog mjesta na koje se osoba prijavljuje.

Uz prijavu na natječaj obavezno je dostaviti:

1. molbu,

2. životopis,

3. dokaz o stečenoj stručnoj spremi (presliku diplome),

4. preslika osobne iskaznice (obje strane),

5. dokaz da nemaju više od jedne godine odgovarajućeg stručnog i radnog iskustva u zvanju za koje su se obrazovale (elektronički zapis/potvrdu Hrvatskog zavoda za mirovinsko osiguranje),

6. uvjerenje o nezaposlenosti Hrvatskoga zavoda za zapošljavanje izdan u vrijeme trajanja ovog Javnog poziva,

7. uvjerenje nadležnog suda da se protiv podnositelja prijave ne vodi kazneni postupak (ne starije od 6 mjeseci).

Isprave se prilažu u neovjerenoj preslici, a prije izbora kandidata predočit će se izvornik.

Prijave na natječaj s potrebnom dokumentacijom dostavljaju se poštom na adresu: Zavod za hitnu medicinu Zadarske županije, I. Mažuranića 28, 23 000 Zadar ili neposredno na adresu: Put Murvice 14, 23000 Zadar, u roku od 8 dana od dana objave natječaja s obveznom naznakom za koje se radno mjesto prijava podnosi. Ako je prijava upućena poštom preporučeno ili predana ovlaštenom pružatelju poštanskih usluga, dan predaje pošti, odnosno ovlaštenom pružatelju poštanskih usluga, smatra se danom predaje javnopravnom tijelu kojem je upućena.

Sukladno članku 13. Zakona o ravnopravnosti spolova (Narodne novine 82/08) na oglas se mogu javiti osobe oba spola.

Za kandidate prijavljene na natječaj koji ispunjavaju formalne uvjete, komisija koju odredi ravnatelj, provest će testiranje radi provjere znanja i sposobnosti testiranjem znanja na računalu, pisanom testom i intervjuom. Ako pozvani kandidat ne pristupi testiranju, smatra se da je povukao prijavu na natječaj.

Osoba koja nije podnijela pravovremenu i urednu prijavu ili ne ispunjava formalne uvjete iz javnog natječaja, ne smatra se kandidatom/kinjom prijavljenim na javni natječaj.

Do donošenja odluke o izboru kandidata, natječaj ili dijelovi natječaja mogu biti poništeni.

Riječni i pojmovni skupovi u ovoj Odluci koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

 Ravnatelj:

 Predrag Orlović, dr. med.